Storospebladbille er forholdsvis stor, mellom 10–12 mm lang. Den har et svart eller mørkt grønnlig hode og halsskjold (pronotum). Halskjoldet er litt smalere i bakkanten enn de klart røde dekkvingene. Dekkvingene har en uregelmessig punktur, ikke ordnet i langsgående rekker. Scutellumet er lite og svart på farge. Kroppen er jevnt oval som bladbillene ofte er. Beina er mørke. Storospebladbille har en liten svart flekk bakerst på dekkvingene, men er ellers svært lik den litt mindre arten småospebladbille.